**Metafizika**

**BBNSF15500**

**szeminárium, BA2**

A szemináriumon (és az előadáson is) a nagy orosz rendszeralkotó filozófus, Szemjon L. Frank (1877-1950) utolsó művét vesszük majd át, melynek címe magyarul: „A realitás és az ember. Az emberi lét metafizikája”. Frank ortodox keresztény filozófus volt, műveiben azonban szigorúan filozófiai módon építkezett, teológiai premisszákat nem használt. A fenomenológiát és a transzcendentál-filozófiát ötvözte egy Cusanus-féle, „antinomikus” ontológiai egységtannal. Gazdag életműve ismeretelméletet, filozófiai lélektant, ontológiát, vallásfilozófiát, társdalomfilozófiát stb. is magában foglal, valamennyit külön megírt, hosszabb-rövidebb (inkább hosszabb) könyvekben. Az általunk vizsgált művét már halálos betegen írta, ez egyszersmind munkásságának megkoronázása. Manapság már sokféle nyelven hozzáférhetők Frank-összkiadások, s elsőrendűen fontos, hogy a még biztosan sokszor átírásra kerülő 20. századi kánon egyik legfontosabb, keresztény filozófiai alapművét hallgatóink megismerjék. Amellett a szöveg elsőrangú bevezetés egy feladatait nem félreértő metafizikába, amelynek vezérfonala a tárgyként nem megragadható dimenzió (ezt hívja Frank „realitásnak”) kifejezett felmutatása.

A szöveget a hallgatók angolul, németül vagy az orosz eredetiben olvashatják el, szükség esetén DeepL-fordítást is kaphatnak magyarra.

A téma megközelítéséhez Hans-Peter Dürr német fizikus egy tanulmányát is felhasználjuk majd, melyen keresztül ki fog tűnni Frank kérdésfeltevésének tudományos aktualitása.

**Oktató**: Szombath Attila, hab. egy. doc. (szombath@btk.ppke.hu)

**Időpont**: szerda 18:00-19:30

**Hely**: DAN 617

**Követelmények:** Az óra rendszeres látogatása, a szövegek félév közbeni feldolgozása, referátumok tartása, aktív és gondolkodó részvétel

**Kötelező irodalom**:

S. L. Frank: Reality and Man. An Essay in the Metaphysics of Human Nature, London, 1965, pp. 238

**Ajánlott irodalom:**

Hans-Peter Dürr: Ist Biologie nur Physik? Zeitschrift für Interdisziolinäre Wissenschaft, 52. Jahrgang, Januar 1997, 1-16.

Szombath Attila: Szemjon Frank, „a legnagyobb orosz filozófus”, Mérleg, 2001:3, 289-304